PLINY: NATURAL HISTORY 



prodest, spasticis cum melle et sale bibendvmi datur, 

 pulmonum vitia excreabilia facit. ad lienem cum 

 sale utile est et vesicae et suspiriis et inflationibus, 

 decoctum suco aequaliter, et vulvas corrigit et contra 

 scolopendram terrestrem vel marinam, item scor- 

 piones, privatimque valet contra hominis morsum. 

 radix contra increscentia ulcera recens potentissima, 

 arida vero cicatricibus decorem adfert. 



158 LVI. Item puleio est nepetaeque societas. de- 

 cocta in aqua ad tertias discutiunt frigora mulier- 

 umque menstruis prosunt et aestate sedant calores. 

 nepeta quoque vires contra serpentes habet. fumum 

 ex ea nidoremque fugiunt, quare^ et substernere in 

 metu eo dormituris utile est. tusa aegilopis in- 

 ponitur et capitis doloribus recens cum tertia parte 

 panis temperata aceto inlinitur. sucus eius instil- 

 latus naribus supinis profluvium sanguinis sistit, 

 item radix quae cum myrti semine in passo tepido 

 gargarizata anginis medetur. 



159 LVII. Cuminum est et silvestre, praetenue, qua- 

 ternis aut quinis foliis veluti serratis, sed ut sativo 

 magnus usus, in stomachi praecipue remediis. dis- 

 cutit pituitas, inflationes tritum et cum pane sump- 

 tum vel potum ex aqua vinoque, tormina quoque et 

 intestinorum dolores. verumtamen omne pallorem 



160 gignit bibentibus. ita certe ferunt Porci Latronis 



^ quare coniectura : qualia codd. et Detlefsen : quin 

 Mai/hoff. 



92 



